Bandvin-balkghieliemientjie

Die Bandvin-balkghieliemientjie (Opsaridium tweddleorum) is 'n varswater vis wat voorkom in die Shirerivier, 'n sytak van die Zambezirivier en ook in riviere wat in die Malawimeer invloei. In Engels staan die vis bekend as Dwarf sanjika.

Voorkoms 
Die vis se dorsalevin is nader aan die stertvin as die snoet, die stertvin is gevurk. Die kop is gepunt met 'n groot mond. Die vis is blouerig-grys en daar is 11-13 vertikale bane oor die lyf. Daar is 'n kenmerkende swart geboë band aan die bokant van die dorsale vin. Die mannetjies het prominente tuberkels op hulle koppe en vinne. Die vis word tot 110 mm lank.

Habitat 
Die visse leef in vinnig vloeiende strome oor rotsagtige gedeeltes by skoon sand. Hulle vreet insekte en ander ongewerweldes en broei in die somer.

Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

Bron 
 A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1

Verwysings

Eksterne skakel 
 http://fishbase.org/summary/Opsaridium-tweddleorum.html

Beenvisse